संगीता बिजलानी जवन फिल्म से डेरा गईली, अब उ फिल्म रवीना करिहे
मुंबई - संगीता बिजलानी के अपना वापसी वाली फिल्म से बाहर भईला के बाद अब उनुकर रोल रवीना टंडन के दे दिहल बाटे।
‘शाब’ फिल्म से संगीता के फिल्मी दुनिया में वापसी होखेवाला रहे, लेकिन अब उ ए फिल्म के छोड़ चुकल बाड़ी। संगीता बिजलानी के वापसी के तौर प देखल जाए वाली फिल्म ‘शाब’ के निर्माता-निर्देशक, ओनिर के मुताबीक अब संगीता के रोल रवीना के दे दिहल बाटे। फिल्म में रवीना एगो ‘आधुनिक सोश्लाइट’ के रोल निभईहे।
ओनिर कहले कि, संगीता के फिल्म छोडला के बाद अब उनुकर रोल रवीना करीहे। रवीना के उम्र संगीता से कम बाटे, एहसे रवीना के रोल के दोबारा से लिखल जाता, ताकि पर्दा प उ रोल उनुका उम्र के हिसाब से लागे।
फिलहाल रवीना अमेरिका में बाड़ी, लेकिन उ ए फिल्म के शूटिंग से पहिले दिल्ली में होखेवाला एगो कार्यशाला में भाग लेवे खातिर 25 जुलाई के दिल्ली पहुंचिहे।
कहल जाता कि, एही कार्यशाला के डर से संगीता बिजलानी ए फिल्म के छोडले बाड़ी। संगीता प्रेम अवुरी भावुकता के कल्पना के घबरा गईल रहली। उनुकर सोच रहे कि, सिनेमा के पर्दा प प्रेम के 90 के दशक निहन फूल-पत्ती भा अवुरी कवनो काल्पनिक दृश्य से देखावल जाए।
फिल्म के बारे में ओनिर कहले कि, ए फिल्म के विषय आधुनिक रिश्ता, जेकर सेक्स जरूरी हिस्सा हटे से जुडल बा। प्रेम के आधुनिक रूप देखावे खातिर फिल्म में बहुते ‘किस’ अवुरी अंतरंग दृश्य के जरूरत बाटे। संगीता एकरा खातिर तैयार ना रही।
लेकिन, अगर संगीता निहन रवीना भी फिल्म के अंतरंग दृश्य से घबरा गईली त? ओनिर कहले - हम रवीना के 14 साल से जानतानी, उनुका पाता बा कि स्क्रिप्ट के पर्दा प कईसे उतारल जाला। संगही, उ फिल्म खातिर जरूरी ‘अंतरंग’ अवुरी ‘भावुक’ दृश्य करे प तैयार बाड़ी।
bho_Deva bho_Deva bho_Deva bho_Deva bho_Deva bho_Deva bho_Deva bho_Deva